open-index/open-wikipedia-markdown huggingface dataset:
Επιθυμητός της Νεαπόλεως

Ο **Επιθυμητός** (*Epatimito*) ήταν επίσκοπος Νάπολης τον 2ο αιώνα, και άγιος της Ρωμαιοκαθολικής εκκλησίας.

Ο Επιθυμητός ήταν ο δεύτερος επίσκοπος Νεαπόλεως μετά τον Ασπρένατην περίοδο 131 - 152. Έζησε την εποχή των παπών Σίξτου και Τελέσφορου, και αναφέρεται ότι είχε τις ίδιες αρετές με τον προκάτοχό του Ασπρένας.

Διάδοχός του ήταν ο Μάρωνας επίσης άγιος.

## Παραπομπές
 

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι και Αρχιεπίσκοποι Νάπολης
Παύλος Α΄ της Νεαπόλεως

Ο **Παύλος** (Paolo) ήταν επίσκοπος Νάπολης, τον 3ο αιώνα, και άγιος της Ρωμαιοκαθολικής εκκλησίας.

## Βιογραφία

Ο Παύλος ήταν ο πέμπτος επίσκοπος Νεαπόλεως μετά τον Πρόβο. Η θητεία του διήρκησε 21 χρόνια, περίπου από το 203 έως και το 223.

Διάδοχός του ήταν ο Αγριππίνος επίσης άγιος.

## Παραπομπές
 

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 3ου αιώνα
Μάρωνας της Νεαπόλεως

Ο **Μάρωνας** (*Marone*) ήταν επίσκοπος Νάπολης τον 2ο αιώνα και άγιος της Ρωμαιοκαθολικής εκκλησίας.

Ο Μάρωνας ήταν ο τρίτος επίσκοπος Νεαπόλεως μετά τον Επιθυμητό. Έζησε την εποχή των παπών Υγίνου και Πίου Α΄, και αναφέρεται ότι η θητεία του διήρκησε 28 χρόνια.

Διάδοχός του ήταν ο Πρόβος, επίσης άγιος.

## Παραπομπές
 

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι και Αρχιεπίσκοποι Νάπολης
Πρόβος της Νεαπόλεως

Ο **Πρόβος** (Probo) ή **Πατροβάς** (Patrobas) ήταν επίσκοπος Νάπολης, τον 2ο αιώνα, και άγιος της Ρωμαιοκαθολικής εκκλησίας.

Ο Πρόβος έζησε γύρω στο 180 και ήταν ο τέταρτος επίσκοπος Νεαπόλεως μετά τον Μάρωνα. Μερικές φορές συγχέεται με τον προκάτοχό του Πατροβά του Ποτόλε.

Διάδοχός του ήταν ο Παύλος επίσης άγιος.

## Παραπομπές
 

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι και Αρχιεπίσκοποι Νάπολης
Θεόκλητος Στράγκας

Ο **Θεόκλητος Στράγκας** (1909-1991) ήταν Έλληνας κληρικός, Θεολόγος και εκκλησιαστικός συγγραφέας.

## Βιογραφία
Ο κατά κόσμον Αθανάσιος Στράγκας γεννήθηκε την 1η Φεβρουαρίου του 1909 στον Πειραιά. Μετά το τέλος των εγκύκλιων σπουδών του εισήλθε στο Τμήμα Θεολογίας της Θεολογικής Σχολής του Πανεπιστημίου Αθηνών. Στις 25 Φεβρουαρίου 1934 χειροτονήθηκε Διάκονος στον Ιερό Ναό Μεταμορφώσεως του Σωτήρος Πειραιώς από τον Μητροπολίτη Ύδρας Προκόπιο, στις 12 Μαΐου 1940 χειροτονήθηκε Πρεσβύτερος και το 1944 έλαβε το οφφίκιο του Αρχιμανδρίτη από τον Μητροπολίτη Θηβών Πολύκαρπο.

Υπηρέτησε ως Ιεροκήρυκας στη Μητρόπολη Θηβών (1944), ως Πρωτοσύγκελος, Εφημέριος και Ιεροκήρυκας στην Μητρόπολη Εδέσσης και Πέλλης το 1945- 1950. Τιμήθηκε με τον Χρυσό Σταυρό του Τάγματος του Φοίνικα από τον Βασιλιά Παύλο το 1949. Υπηρέτησε ως Γραμματέας της Ιεράς Συνόδου κατά τα έτη 1960-1966.

Ο Θεόκλητος Στράγκας υπηρέτησε ως εφημέριος σε πολλές εκκλησίες των Αθηνών. Υπήρξε Εφημέριος του Ιερού Ναού Αγίου Κωνσταντίνου Ομονοίας επί 40 έτη. Το 1989 ο Αρχιμανδρίτης Θεόκλητος ήλθε σε επαφή με μία ομάδα καθαιρεμένων κληρικών του Πατριαρχείου Αλεξανδρείας που είχαν έδρα στην Αμερική. Ένα χρόνο μετά, σε ηλικία ογδόντα ετών χειροτονήθηκε επίσκοπος με τον τίτλο «Ακόβου» από αυτή την σχισματική ομάδα, αποκόπτοντας έτσι τον εαυτό του από την κανονική Ορθόδοξη Εκκλησία. Πριν επικυρωθεί από την Ιερά Σύνοδο η καθαίρεσή του, απεβίωσε στην Αθήνα το 1991. Η κηδεία του έγινε στον Άγιο Κωνσταντίνο Ομονοίας και η ταφή του στο Γ΄ Νεκροταφείο Αθηνών.

## Έργο
Ανέπτυξε πλούσιο συγγραφικό έργο, μεταξύ άλλων:

* Έργα Υπόδουλων Ελλήνων Εδέσσης -1948
* Αναμνηστικόν του έργου της 32ας Ταξιαρχίας - 1949
* Ο Ασκητής Γαργαλιάνων Αθανάσιος Στράγκας -1954
* Εκκλησίας πεντηκονταετής δοκιμασία - 1966
* Επίκαιρα εκ Ποιμαντικής Νικηφόρου Καλογερά -1966
* Υπομνήσεις επίκαιροι -1966
* Αποφάσεις Εκκλησίας περι ανεπαρκείας Αρχιερέων και θεσμού βοηθών Επισκόπων -1967
* Εκκλησίας Ελλάδος Ιστορία εκ πηγών αψευδών, Τόμος Α' - 1969
* Δημοσιευμάτων Επισκοπικών έλεγχος και ανατροπή -1969
* Εκκλησίας Ελλάδος Ιστορία εκ πηγών αψευδών, Τόμος Β' - 1970
* Αναμνηστικόν επί εκατονταετηρίδι (1871-1971) του Ι.Ναού Αγίου Κωνσταντίνου Ομονοίας  -1971
* Εκκλησίας Ελλάδος Ιστορία εκ πηγών αψευδών, Τόμος Γ' - 1971
* Εκκλησίας Ελλάδος Ιστορία εκ πηγών αψευδών, Τόμος Δ' - 1972
* Εκκλησίας Ελλάδος Ιστορία εκ πηγών αψευδών, Τόμος Ε' - 1974
* Εκκλησίας Ελλάδος Ιστορία εκ πηγών αψευδών, Τόμος ΣΤ' - 1980
* Ιστόρημα κινηθείσης εν Ειρηνοδικείω Εικόνας Χριστού  -1981
* Εκκλησίας Ελλάδος Ιστορία εκ πηγών αψευδών, Τόμος Ζ'  - 1983
* Επίκαιρος ομιλία εορταστική Ευαγ. Παπανούτσου -1988
* Ο Όσιος Ασκητής Αθανάσιος και το Ασκητήριό του - 1988

Ήταν ιδρυτής και κτήτωρ του Ασκητηρίου Γαργαλιάνων «*Η Αγία Τριάς*», το οποίο όμως δεν αναγνωρίστηκε ποτέ από την Ιερά Σύνοδο και δεν λειτούργησε ποτέ ως επίσημο εκκλησιαστικό καθίδρυμα.

## Παραπομπές


## Πηγές
* Εκκλησίας Ελλάδος Ιστορία (1817-1967) εκ πηγών αψευδών, τόμοι 1-7.
* Ο όσιος ασκητής Αθανάσιος και το ασκητήριό του, Αθήνα 1988.

Κατηγορία:Έλληνες κληρικοί
Νευροί

thumb|400px|Οι Νευροί σε χάρτη του 19ου αιώνα με τίτλο «Κόσμος του Ηροδότου»
Οι **Νευροί** ήταν αρχαίος λαός της βόρειας Ευρώπης ο οποίος περιγράφηκε για πρώτη φορά από τον Ηρόδοτο: σύμφωνα με τον ιστορικό, διέπρεψαν μεταξύ της σημερινής Πολωνίας και της Λιθουανίας ή πλησίον του ανατολικού Υπάνιος ποταμού. Οι Νευροί είχαν ομοιότητες με τους Σκύθες, αλλά σε αντίθεση με αυτούς, ήταν πιθανώς σλαβικής καταγωγής· ήταν γνωστοί διότι εκτός από σαμάνοι μεταμορφώνονταν, μια φορά τον χρόνο, σε λυκανθρώπους (ο ίδιος ο Ηρόδοτος δεν πείθεται από την ιστορία αυτήν, αλλά λέει ότι όσοι την διηγούνται ορκίζονται ότι είναι αληθινή). Οι Νευροί πιθανότατα ήταν ο ίδιος λαός που ονόμασε ο Κλαύδιος Πτολεμαίος ως **Ναυαροί** στην Γεωγραφικήν Υφήγησίν του.

## Παραπομπές


Κατηγορία:Αρχαίοι λαοί της Ευρώπης
Κατηγορία:Ηρόδοτος
Κατάλογος υποψήφιων Χρυσής Μπάλας 2021

Η απονομή της Χρυσής Μπάλας ή Ballon d'Or του 2021 ήταν η 65 ετήσια τελετή απονομής της βραβείου της Χρυσής Μπάλας. Αυτή η τελετή απονέμει το τρόπαιο στο καλύτερο ποδοσφαιριστής της συγκεκριμένης σεζόν (Χρυσή Μπάλα). Οι υποψήφιοι για όλα τα τρόπαια της χρονιάς από το γαλλικό περιοδικό France Football ανακοινώθηκαν από France Football στις 8 Οκτωβρίου του 2021.

Αυτή την σεζόν, πέρα από τα βραβεία Χρυσή Μπάλα Γυναικών και Ανδρών, το Κόπα και το τρόπαιο Γιασίν, προστέθηκαν δύο καινούρια: ο Καλύτερος Σύλλογος και ο Καλύτερος Στράικερ της σεζόν. Νικητές αυτών των δύο βγήκαν η Τσέλσι και ο Λεβαντόφσκι.

## Κατάταξη

### Ανδρών

### Γυναικών
Η γυναικεία Χρυσή Μπάλα είναι μια ποδοσφαιρική ένωση η οποία ιδρύθηκε το 2018 από το France Football.

Πρώτη νικήτρια ήταν η Άντα Χέγκεμπεργκ της Λυών. Δεν έγινε απονομή το 2020 όπως και στις υπόλοιπες ενώσεις ποδοσφαίρου.

### Κόπα
Το τρόπαιο Κόπα είναι ένας από τους πολλούς ποδοσφαιρικούς οργανισμούς της France Football και ιδρύθηκε στις 3 Δεκεμβρίου του 2018. Το τρόπαιο απονέμεται  στον καλύτερο ποδοσφαιριστή κάτω των 21 ετών της σεζόν. Πήρε το όνομά του από τον Ρεϊμον Κόπα. Ο νικητής επιλέγεται από πρώην νικητές της Χρυσής Μπάλας. 

### Τρόπαιο Γιασίν
*Δεν πρέπει να συγχέεται με τον Καλύτερο Τερματοφύλακα της [[FIFA]] ή το Χρυσό Γάντι του [[Παγκόσμιο Κύπελλο Ποδοσφαίρου|Παγκοσμίου Κυπέλλου]] [[FIFA]]*

Το τρόπαιο Γιασίν είναι ένα τρόπαιο της France Football που απονέμεται κάθε χρονιά στον καλύτερο τερματοφύλακα της Χρονιάς. Ιδρύθηκε στις 2 Δεκεμβρίου του 2019.

Το βραβείο φέρει το όνομα του Ρώσου τερματοφύλακα από την τότε Σοβιετική Ένωση Λεβ Γιασίν και ο νικητής επιλέγεται από πρώην νικητές της Χρυσής Μπάλας. 

## Παραπομπές


Χρυση
Κατηγορία:Ποδόσφαιρο το 2021
Ηλίας Μεγαλούδης

Ο **Ηλίας Μεγαλούδης** (Σητεία, 30 Μαρτίου 1936 - Σαλαμίνα, 30 Νοεμβρίου 2011) ήταν Έλληνας τραγουδιστής.

## Δισκογραφία

### Albums

* Η Ζωή Θέλει Γέλιο (LP, Album + Cass) 1976 Panivar
* Τραγουδάτε Γελώντας ...Με Σάτυρες Του Μεγαλούδη (LP, Album) 1976 Columbia
* Καφέ Σου Έψησα (LP, Album) 1976 Panivar
* Κώστας Μοναχός, Ηλίας Μεγαλούδης - Έτσι Κάνουν Όλες... (LP, Album) 1978 Venus
* Ηλίας Μεγαλούδης Να! Πώς Τα Λέει Ο Μεγαλούδης LP) 1978 EMI, Odeon
* Μια Κούκλα Στη Βιτρίνα (LP) 1980 Venus
* Όλα Στη Φόρα (LP, Album) 1980 Venus
* Το Ωροσκόπιο Της Γυναίκας (LP, Album) Venus

### Singles & EPs

* Βασίλης Θεσσαλός, Ηλίας Μεγαλούδης, Βασίλης Χρυσανθόπουλος - Η Δική Μου Η Γυναίκα / 45 Γιάννηδες 1965  Armonia
* Βασ. Θεσσαλός* - Σοφ. Μαρίνου* / Βασ. Θεσσαλός*, Ηλ. Μεγαλούδης* - Μου Φτάνει Πουχω Εσένα / Οι Γιάννηδες Κι' Οι Γιώργηδες 1966 Rythmophone
* Μιχ. Μενιδιάτης*, Ηλ. Μεγαλούδης* - Όλα Ρημάξανε / Όπου Κι Αν Πας Θα Με Ζητάς 1969 His Master's Voice
* Ηλίας Μεγαλούδης - Βασίλης Θεσσαλός - Οι Γιάννηδες Κι Οι Γιώργηδες / Ο Θείος 1971 Panivar
* Ο Παπαγάλος -Ο Κόκκορας 1971 Panivar
* Ηλίας Μεγαλούδης, Παύλος Ναλμπάντης - Η Λειλά -Σάν φύλλο Φθινοπωρινό 1971 Panivar
* Πάω Στη Μαύρη Ξενητειά / Μη Με Προδώσεις  1971 Panivar
* Το Ντιρλαντά Του Μεγαλούδη / Σήκω Απάνω Να Χορέψης 1972 Panivar
* Σάτυρα / Η Θεία Του Μεγαλούδη  1976 Panivar

## Παραπομπές
Η βιογραφία του

Η δισκογραφία του

Κατηγορία:Έλληνες τραγουδιστές
Φουρφουρυλική αλκοόλη

Η **φουρφουρυλική αλκοόλη** (αγγλ. *furfuryl alcohol*) είναι μια οργανική ένωση που ανήκει στις αλκοόλες και περιέχει ένα φουράνιο υποκατεστημένο με μια ομάδα υδροξυμεθυλίου. 

Είναι άχρωμη, υγρή αλλά τα παλαιωμένα δείγματά της έχουν κεχριμπαρένιο χρώμα. Έχει μια ελαφριά οσμή καψίματος και πολύ πικρή γεύση. Είναι αναμίξιμη με το νερό αλλά σε ασταθές διάλυμα. Πρόσθετα, είναι διαλυτή σε όλους τους κοινούς οργανικούς διαλύτες.
μικρογραφία|200x200εσ|Η χημική δομή της φουρφουρυλικής αλκοόλης.

## Σύνθεση
Η φουρφουρυλική αλκοόλη παρασκευάζεται βιομηχανικά με υδρογόνωση της φουρφουράλης η οποία συνήθως παράγεται από υπολείμματα βιομάζας όπως το καλαμποκάλευρο ή το ζαχαροκάλαμο. Ως εκ τούτου, η φουρφουρυλική αλκοόλη μπορεί να θεωρηθεί μια "πράσινη" οικολογική χημική ένωση. Έχει διερευνηθεί επίσης η παραγωγή φουρφουρυλικής αλκοόλης απευθείας από ξυλόζη χρησιμοποιώντας καταλύτες στερεού οξέος (λ.χ. οξαλικού, ταρταρικού ή κιτρικού οξέος).

## Αντιδράσεις
Υφίσταται πολλές αντιδράσεις, συμπεριλαμβανομένων αντιδράσεων Ντιλς-Άλντερ σε ηλεκτρόφιλα αλκένια και αλκίνια. Η υδροξυμεθυλίωση δίνει 1,5-δις(υδροξυμεθυλ)φουράνιο. Η υδρόλυσή της αποδίδει λεβουλινικό οξύ. 

Κατά την επεξεργασία της με οξέα, με θερμότητα και καταλύτες, η φουρφουρυλική αλκοόλη μπορεί να πολυμεριστεί σε μια ρητίνη, γνωστή και πολυ(φουρφουρυλική αλκοόλη). 

Η υδρογόνωση της φουρφουρυλικής αλκοόλης μπορεί να αποδώσει υδροξυμεθυλικό παράγωγο τετραϋδροφουρανίου και 1,5-πεντανοδιόλης. Στην αντίδραση Achmatowicz, γνωστή και ως αναδιάταξη Achmatowicz, η φουρφουρυλική αλκοόλη μετατρέπεται σε διυδροπυράνιο.

## Εφαρμογές
Η κύρια χρήση της φουρφουρυλικής αλκοόλης είναι ως μονομερές για τη σύνθεση ρητινών φουρανίου. Αυτά τα πολυμερή χρησιμοποιούνται σε θερμοσκληρυνόμενα σύνθετα υλικά πολυμερούς μήτρας, τσιμέντα, κόλλες, επιστρώσεις και ρητίνες χύτευσης/χυτηρίου. 

Ο πολυμερισμός περιλαμβάνει μια καταλυόμενη από οξύ πολυσυμπύκνωση, που συνήθως δίνει ένα μαύρο προϊόν με σταυροδεσμούς. Μια απλοποιημένη αναπαράσταση φαίνεται παρακάτω:
κέντρο|350px|χωρίς-πλαίσιο

Λόγω του χαμηλού μοριακού βάρους της, η φουρφουρυλική αλκοόλη μπορεί να εμποτίσει τα κύτταρα του ξύλου, όπου μπορεί να πολυμεριστεί και να συνδεθεί χημικώς με το ξύλο με θερμότητα και καταλύτες, ή πρόσθετες ενώσεις ως αντιδρώντα. Το τροποποιημένο ξύλο έχει βελτιωμένη σταθερότητα διαστάσεων, υψηλή σκληρότητα και μεγάλη ανθεκτικότητα στις βιολογικές αλλοιώσεις από μύκητες και έντομα. Οι καταλύτες της αντίδρασης φουρφουρυλίωσης του ξύλου (συνήθως πεύκου) μπορεί να περιλαμβάνουν χλωριούχο ψευδάργυρο, κιτρικό ή μυρμηκικό οξύ, καθώς και βορικά.

## Ασφάλεια
Η μέση θανατηφόρος δόση για τη φουρφουρυλική αλκοόλη κυμαίνεται από 160 έως 400 mg/kg (αρουραίοι ή κουνέλια, από στόματος λήψη). 

## Παραπομπές


Κατηγορία:Φουράνια
Κατηγορία:Αλκοόλες
Ζώσιμος της Νεαπόλεως

Ο **Ζώσιμος** ή **Κοσμάς** ήταν επίσκοπος Νάπολης, τον 4ο αιώνα, και άγιος της Ρωμαιοκαθολικής εκκλησίας.

## Βιογραφία

Ο Ζώσιμος οπαδός του Αρείου, ήταν επίσκοπος Νεαπόλεως περίπου έως το 347 αντικαθιστώντας τον Μάξιμο που εξορίσθηκε. Η παράδοση αναφέρει ότι κάθε φορά που προσπαθούσε να μιλήσει στους πιστούς τα λόγια του δεν έβγαιναν. Πολλοί το αποδίδουν ως θαύμα, μέσω των προσευχών του εξόριστου Μάξιμου. Λόγω του ήταν οπαδός του Αρείου, άρα αιρετικός, από την καθολική εκκλησία δεν προσμετράτε στον κατάλογο των επισκόπων της Νάπολης και παρόλο που είναι τοπικός άγιος της Νάπολης.

Διάδοχός του στον επισκοπικό θρόνο ήταν ο Σεβήρος, επίσης άγιος.

## Παραπομπές
 

Κατηγορία:Άγιοι της Ρωμαιοκαθολικής Εκκλησίας
Κατηγορία:Επίσκοποι και Αρχιεπίσκοποι Νάπολης
Κατηγορία:Επίσκοποι του 4ου αιώνα
Διαχείριση του Εθνικού Πάρκου Τζουμέρκων Κοιλάδας Αχελώου Αγράφων και Μετεώρων

Στη Δυτική Ελλάδα και ειδικότερα στις Περιφέρειες Ηπείρου, Θεσσαλίας, Δυτικής Ελλάδας και Στερεάς Ελλάδας, εκτείνεται το Εθνικό Πάρκο Τζουμέρκων Κοιλάδας Αχελώου  Αγράφων και Μετεώρων, έκτασης 3.380 τετραγωνικών χιλιομέτρων. Το Εθνικό Πάρκο περιλαμβάνει οροσειρές, ποτάμια, λίμνες, καταρράκτες, δάση, φαράγγια, βοσκοτόπια και αποτελεί μια περιοχή με μεγάλη βιοποικιλότητα, η οποία παρέχει στους κατοίκους των γύρω περιοχών, τους απαραίτητους πόρους για τη διαβίωση τους. Η γεωργία, η δασοπονία, η κτηνοτροφία, το κυνήγι αποτελούν κύρια πηγή ενασχόλησης των κατοίκων. Αποτελεί ένα φυσικό περιβάλλον απαράμιλλης ομορφιάς, με ποικιλία οικοτόπων στους οποίους διαβιούν πολλά και διαφορετικά είδη πανίδας και διαθέτει μεγάλο πλούτο χλωρίδας. 

Τη διαχείριση του Εθνικού Πάρκου την έχει αναλάβει Φορέας Διαχείρισης, ο οποίος ιδρύθηκε το 2009 και εδρεύει στα Ιωάννινα. Ο Φορέας Διαχείρισης μεριμνά όχι μόνο για τη λειτουργία, τη διαχείριση και τη προστασία του Πάρκου, αλλά και για την αποτελεσματική συνεργασία όλων των εμπλεκόμενων φορέων, προκειμένου να επιτυγχάνεται η χρηστή χρήση του περιβαλλοντικού πόρου από τους τοπικούς φορείς και τους κατοίκους της ευρύτερης περιοχής. 

Η συνεργασία αποσκοπεί στην αποτελεσματική αντιμετώπιση των επιπτώσεων της ανθρώπινης δραστηριότητας που συντελείται  στη περιοχή που καλύπτει το  Εθνικό Πάρκο, έτσι ώστε να μην είναι επιβλαβής για τη βιοποικιλότητα του και να διασφαλίζεται η βιώσιμη χρήση και ανάπτυξη του.

## Παραπομπές


Τζουμερκων
Περιφέρεια Γκεγαρκουνίκ

Η **περιφέρεια Γκεγαρκουνίκ** (Αρμενικά: Գեղարքունիք) είναι περιφέρεια της Αρμενίας. Πρωτεύουσα και μεγαλύτερη πόλη της είναι η πόλη Γκαβάρ.

Η περιφέρεια Γκεγαρκουνίκ βρίσκεται στο ανατολικό τμήμα της Αρμενίας, συνορεύοντας με το Αζερμπαϊτζάν. Περιλαμβάνει τον αρμενικό θύλακα του Αρτσβασέν, ο οποίος βρίσκεται υπό την κατοχή του Αζερμπαϊτζάν από τον Πρώτο Πόλεμο του Ναγκόρνο-Καραμπάχ. Με έκταση 5.348 τετραγωνικά χιλιόμετρα, η περιφέρεια Γκεγαρκουνίκ είναι η μεγαλύτερη περιφέρεια της Αρμενίας. Ωστόσο, περίπου το 24% ή 1.278 τετραγωνικά χιλιόμετρα της επικράτειάς της καλύπτονται από τη λίμνη Σεβάν, τη μεγαλύτερη λίμνη στην Υπερκαυκασία και σημαντικό τουριστικό αξιοθέατο της περιοχής.

Ο κρατικός αυτοκινητόδρομος Γερεβάν-Σεβάν-Ντιλιτζάν διασχίζει την περιφέρεια.

## Παραπομπές


## Εξωτερικοί σύνδεσμοι
* 

Γκεγαρκουνίκ
Αρτούρς Κούρουκς

Ο **Αρτούρς Κούρουκς** (Τσέσις, 19 Ιανουαρίου 2000), είναι Λετονός επαγγελματίας καλαθοσφαιριστής. Με ύψος 1.93μ. αγωνίζεται ως σούτινγκ γκαρντ για την ομάδα της Μπρεογκάν. 

## Σταδιοδρομία
Ξεκίνησε την καριέρα του τη σεζόν 2017-18 από τις θυγατρικές ομάδες της Μπασκόνια, αγωνιζόμενος εκεί ως τη σεζόν 2018-19, για να υπογράψει επαγγελματικό συμβόλαιο με τους Βάσκους με την ενηλικίωσή του.

Τη σεζόν 2019-20 παραχωρήθηκε ως δανεικός στη Ρίγα, όπου είχε πολύ καλή παρουσία, μετρώντας 14.4 πόντους, 3.1 ριμπάουντ και 3 ασίστ κατά μέσο όρο στη Βαλτική Λίγκα. 

Την επόμενη χρονιά, ο Κούρουκς επέστρεψε στη Μπασκόνια, με την οποία έπαιξε τα επόμενα τρία χρόνια, αποκτώντας εμπειρίες από το ισπανικό πρωτάθλημα και την Ευρωλίγκα. Μάλιστα στις 30 Ιουνίου 2020, κατέκτησε το πρωτάθλημα Ισπανίας κόντρα στην Μπαρτσελόνα.

Τη σεζόν 2022-23, αγωνίστηκε σε 29 παιχνίδια στην Ισπανία και σε 23 στην Ευρωλίγκα, με χαρακτηριστικό του γνώρισμα την ευστοχία στα τρίποντα, καθώς σούταρε με ποσοστό πάνω από 40% και στις δύο διοργανώσεις. Στις 24 Ιουλίου 2023, αποτέλεσε παρελθόν από την ισπανική ομάδα.

Στις 3 Αυγούστου 2023, ανακοινώθηκε από τον Προμηθέα Πατρών με συμβόλαιο ενός έτους. Στις 4 Δεκεμβρίου 2023, αποχώρησε από την ομάδα , έχοντας αγωνιστεί σε τέσσερα ματς του πρωταθλήματος με τους Πατρινούς, έχοντας κατά μέσο όρο 6.8 πόντους ανά 22.3 λεπτά συμμετοχής.

Στις 5 Δεκεμβρίου 2023, συμφώνησε με την ισπανική Μούρθια μέχρι το 2025.

Στις 18 Ιανουαρίου 2025, υπέγραψε συμβόλαιο συνεργασίας με την Μπρεογκάν.

## Προσωπική ζωή
Ο αδερφός του Κούρουκς, Ρόντιονς, είναι επίσης επαγγελματίας καλαθοσφαιριστής.

## Παραπομπές


Κατηγορία:Λετονοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές Σάσκι Μπασκόνια
Κατηγορία:Καλαθοσφαιριστές ΜΚ ΒΕΦ Ρίγκα
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Παγκοσμίου Κυπέλλου 2023
Τζάρετ Χαρτ

Ο **Τζάρετ Άλμπερτ Χαρτ** (γεννήθηκε στις 4 Νοεμβρίου 1980 στο Λονδίνο ) είναι Βρετανός επαγγελματίας καλαθοσφαιριστής . Έχει ύψος 1,95 μέτρων και παίζει στις θέσεις του πόιντ γκαρντ και του σούτινγκ γκαρντ . Αυτή την περίοδο αγωνίζεται με τον Κεραυνό Στροβόλου στην Κύπρο . Αν και γεννήθηκε στην Αγγλία, μεγάλωσε στο Λιτλ Ροκ του Αρκάνσας όπου ήταν συμπαίχτης του σημερινού γκαρντ των Ατλάντα Χοκς Τζο Τζόνσον στο Λύκειο Λιτλ Ροκ Σέντραλ.

## Κολεγιακή σταδιοδρομία
Ο Χαρτ αποφοίτησε από το Πολιτειακό Πανεπιστήμιο του Κάνσας το 2004, αφού χρησιμοποίησε τα δύο τελευταία χρόνια της επιλεξιμότητάς του στο ίδρυμα. Έπαιξε σε 53 παιχνίδια σε δύο χρόνια με την ομάδα και είχε κατά μέσο όρο 10,9 πόντους, 3,6 ριμπάουντ και 3,1 ασίστ ως αναπόσπαστο μέλος της ομάδας των Ουάιλντκατς ως ανώτερος.

## Επαγγελματική πορεία
Ο Χαρτ ξεκίνησε την επαγγελματική πορεία του το 2004. Έπαιξε για λίγο στην Κροατία πριν υπογράψει με τη Μακάμπι Γκιβάτ Σμουέλ του Ισραηλινού Πρωταθλήματος .  Μετά από αυτό, πέρασε από την Ελβετία, την Ιταλία, την Ουγγαρία και την Ελλάδα πριν περάσει τις περιόδους 2007-08 και 2008-09 με τον Κεραυνό Στροβόλου του Κυπριακού Πρωταθλήματος . Βοήθησε την ομάδα στο Κυπριακό Πρωτάθλημα τη χρονιά 2007-08 και στο EuroChallenge της περιόδου 2008-09. Τη χρονιά 2008-09, επιλέχτηκε στην πρώτη ομάδα του πρωταθλήματος και οδήγησε την ομάδα στη σειρά πρωταθλημάτων του Κυπριακού Πρωταθλήματος, αν και ηττήθηκε με 3-1 από τον ΑΠΟΕΛ .

## Εθνική Βρετανίας
Ο Χαρτ είναι επίσης μέλος της εθνικής ομάδας καλαθοσφαίρισης της Μεγάλης Βρετανίας . Έπαιξε για πρώτη φορά με την ομάδα στο Ευρωπαϊκό Πρωτάθλημα του 2009 και ήταν ο κορυφαίος της ομάδας σε πόντους, ριμπάουντ και ασίστ στην ανατροπή της Ισπανίας στον πρώτο γύρο .

## Παραπομπές


Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Α1 Εθνικής Ελλάδας
Φλίντερ Μπόιντ

Ο **Φλίντερ Μπόιντ** (γεννήθηκε στις 12 Φεβρουαρίου 1980) είναι ένας πρώην Βρετανός καλαθοσφαιριστής που γεννήθηκε στην Καλιφόρνια από Βρετανούς γονείς.

## Κολεγιακή σταδιοδρομία
Ο Μπόιντ έπαιξε κολεγιακό μπάσκετ στο Κολέγιο Ντάρτμαουθ σημειώνοντας 1026 πόντους και καταγράφοντας 585 ασίστ στην τετραετή σταδιοδρομία του.  Κατέχει τόσο το υψηλό ασίστ σε έναν αγώνα για παίχτη του Ντάρτμαουθ (16) όσο και το υψηλό σταδιοδρομίας. 

## Επαγγελματική πορεία
Ο Μπόιντ ξεκίνησε την επαγγελματική πορεία του στη Γαλλία στη Ligue Nationale de Basket όπου έπαιξε για τη ΣΤΜ Λε Αβρ, ΑΛΜ Εβρέ Μπασκέτ, ΦΚ Μυλούζ Μπασκέτ και Ερμίν ντε Ναντ Ατλαντίκ. Στη συνέχεια πήγε στην ΚΙ Ροσαλία δε Κάστρο της Ισπανίας για δύο χρόνια πριν πάει στη Βρετανία για να παίξει για τις ομάδες του Βρετανικού Πρωταθλήματος Λέιτσεστερ Ράιντερς και Νιούκαστλ Ίγκλς.  Το 2010 ο Μπόιντ επέστρεψε στην Ισπανία για να παίξει στην Ουρένσε. Κατά τη διάρκεια της περιόδου 2010–11 έπαιξε με την ΜΚ Πριεβίντζα στη Σλοβακία και την ΑΕΚ στην Ελλάδα. 

## Διεθνής σταδιοδρομία
Ο Μπόιντ έχει πραγματοποιήσει 34 εμφανίσεις για την εθνική ομάδα καλαθοσφαίρισης της Μεγάλης Βρετανίας και συμμετείχε στο Ευρωπαϊκό Πρωτάθλημα του 2009 στην Πολωνία. 

## Παραπομπές

 

Κατηγορία:Πόιντ γκαρντ
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΣΤΜ Λε Αβρ
Κατηγορία:Καλαθοσφαιριστές Κλουμπ Οουρένσε Μπαλονθέστο
Κατηγορία:Καλαθοσφαιριστές ΑΕΚ
Σιρόοντ Κάρι

Ο **Μόρις Σιρόοντ Κάρι** (γεννήθηκε στις 16 Μαΐου 1987) είναι ένας Αμερικανός επαγγελματίας καλαθοσφαιριστής αγωνιζόμενος στη θέση του πόιντ γκαρντ που παίζει επί του παρόντος στην Καποσβάρι KK του Ουγγρικού Πρωταθλήματος (NB I/A).  Ο Κάρι αποφοίτησε από το Λύκειο Τζόζεφ Ουίλερ στη Τζόρτζια, όπου η ομάδα του κέρδισε πολιτειακά πρωταθλήματα μπάσκετ το 2003 και το 2005. Παρακολούθησε το Κολέγιο Πρόβιντενς από το 2005 έως το 2010. Ως πρωτοετής σπουδαστής στο Πρόβιντενς, ο Κάρι επιλέχτηκε στην ομάδα όλων των πρωτάρηδων του Μπιγκ Ιστ.

## Διακρίσεις

; Λύκειο Τζόζεφ Ουίλερ – 2003–2005

* Σύλλογος Λυκείων Γεωργίας – Πολιτειακό Πρωτάθλημα (5Α) – 2003
* Σύλλογος Λυκείων Γεωργίας – Πολιτειακό Πρωτάθλημα (5Α) – 2005
* Γυμνάσιο Τζόζεφ Ουίλερ – 3η θέση με τους περισσότερους πόντους όλων των εποχών

; Κολέγιο Πρόβιντενς – 2005–2010

* Διάσκεψη Μπιγκ Ιστ – Ομάδα Πρωτάρηδων
* Βραβείο Μπομπ Κούζι – Φιναλίστ
* Ομάδα καλαθοσφαίρισης Πρόβιντενς Φρίαρς – Αθλητής της χρονιάς
* Ομάδα καλαθοσφαίρισης Πρόβιντενς Φρίαρς – Καλύτερο ποσοστό ελεύθερων βολών όλων των εποχών
* Ομάδα καλαθοσφαίρισης Πρόβιντενς Φρίαρς – 10η θέση με τους περισσότερους πόντους όλων των εποχών

; Αλιάνζ Σβανς Γμούντεν – 2011–2012

* Πολυτιμότερος παίκτης Αυστριακού Πρωταθλήματος
* Κυπελλούχος Αυστρίας
* Νικητής Σούπερ Καπ Αυστρίας
* Βραβεία EuroCup  – Γκαρντ της χρονιάς
* Βραβεία EuroCup – Πρώτη ομάδα διοργάνωσης
* Βραβεία EuroCup – Πρώτη ομάδα εισαγομένων
* Βραβεία EuroCup – Εισαγωγή της χρονιάς

; ΚΤΠ Μπάσκετ – 2013–2014

* Πολυτιμότερος Παίχτης (MVP) του EuroCup
* Βραβείο EuroCup – Γκαρντ της χρονιάς
* Βραβείο EuroCup – Πρώτη ομάδα διοργάνωσης
* Βραβείο EuroCup – Πρώτη ομάδα εισαγομένων

## Παραπομπές


## Εξωτερικοί σύνδεσμοι
* Βιογραφικό στους Πρόβιντενς Φρίαρς 
* Ο Σιρόοντ Κάρι στο Eurobasket.com

Κατηγορία:Πόιντ γκαρντ
Κατηγορία:Καλαθοσφαιριστές Γκίσεν 46ερς
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές ΑΕΚ
Κατάλογος τραγουδιών στην κορυφή του Billboard Hot 100 (1971)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. 

Το έτος 1971 για πρώτη φορά συνολικά 16 καλλιτέχνες ή συγκροτήματα πέτυχαν να έχουν τραγούδι τους στην πρώτη θέση του καταλόγου επιτυχιών, όπως οι Dawn, The Osmonds, Τζάνις Τζόπλιν, Honey Cone, Κάρολ Κινγκ, The Raiders, Τζέιμς Τέιλορ, The Bee Gees, Λίντα Μακάρτνεϊ, Ντόνι Όσμοντ, Ροντ Στιούαρτ, Ισαάκ Χέιζ και Melanie. Η Τζόπλιν έγινε η δεύτερη καλλιτέχνιδα που είχε ένα τραγούδι της στην κορυφή μετά το θάνατό της τον Οκτώβριο του 1970. Οι Πολ Μακάρτνεϊ, Cher και Ντόνι Όσμοντ έχοντας ήδη ένα τραγούδι στην κορυφή με τους Μπιτλς, Sonny & Cher και The Osmonds, αντίστοιχα, πέτυχαν να έχουν στην πρώτη θέση και τραγούδια τους ως σόλο καλλιτέχνες.

## Παραπομπές


## Πηγές
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
**[[Joel Whitburn]]'s Top Pop Singles 1955-2008, 12 Edition* ()

## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1971
Αντώνης Μάντζαρης

Ο **Αντώνης Μάντζαρης** (εναλλακτική ορθογραφία: Αντώνιος) (γεννήθηκε στις 20 Ιουνίου 1986) είναι Έλληνας επαγγελματίας καλαθοσφαιριστής και προπονητής. Έχει ύψος 1,93 μέτρων.  Μπορεί να παίξει στις θέσεις σούτινγκ γκαρντ και σμολ φόργουορντ . Αγωνίζεται στη ομάδα του Άμιλλας Περιστερίου.

## Επαγγελματική σταδιοδρομία
Ο Μάντζαρης ξεκίνησε την επαγγελματική σταδιοδρομία του με τον σύλλογο του Ελληνικού Πρωταθλήματος Περιστέρι το 2004. Πήγε στην ΑΕΚ το 2011.

## Πορεία στην Εθνική Ομάδα
Ως μέλος των μικρών εθνικών ελληνικών ομάδων, ο Μάντζαρης έπαιξε στο Ευρωπαϊκό Πρωτάθλημα Εφήβων της FIBA του 2004 και στο Ευρωπαϊκό Πρωτάθλημα Νέων Ανδρών της FIBA του 2006 .

## Προσωπική ζωή
Ο αδερφός του Μάντζαρη, Βαγγέλης Μάντζαρης, είναι επίσης επαγγελματίας καλαθοσφαιριστής.

## Τίτλοι-Διακρίσεις

### Ως Παίκτης

#### [[Γ.Σ. Περιστερίου (καλαθοσφαίριση ανδρών)|Περιστέρι]]

***[[Α2 Εθνική καλαθοσφαίρισης ανδρών|Πρωτάθλημα Α2 Εθνικης:]] ** (2008-2009, 2017-2018)

### Ως Προπονητής

#### [[Παναθλητικός Όμιλος Καλλιθέας Έσπερος|Έσπερος Καλλιθέας]]

***[[Ένωση Σωματείων Καλαθοσφαίρισης Νότιας Αττικής|Πρωτάθλημα Α' κατηγορίας ΕΣΚΑΝΑ:]] **2016-2017.
***[[Γ΄ Εθνική καλαθοσφαίρισης ανδρών|Πρωτάθλημα Γ' Εθνικής κατηγορίας:]] **2017-2018 (2ος Όμιλος Νότου).

## Παραπομπές


## Εξωτερικοί σύνδεσμοι
* Προφίλ Eurobasket.com
* Προφίλ FIBA Ευρώπης
* Προφίλ στην Ιστοσελίδα του Ελληνικού Πρωταθλήματος (στα Ελληνικά)
* Προφίλ AEK.com

Κατηγορία:Σμολ φόργουορντ
Κατηγορία:Σούτινγκ γκαρντ
Κατηγορία:Καλαθοσφαιριστές Α.Ε. Ψυχικού
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Α1 Εθνικής Ελλάδας
Κατηγορία:Έλληνες προπονητές καλαθοσφαίρισης
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικού Πειραιώς
Κατηγορία:Καλαθοσφαιριστές ΑΕΚ
Κατηγορία:Προπονητές καλαθοσφαίρισης Έσπερου Καλλιθέας
Δημήτρης Δέσπος

Ο **Δημήτριος  Δέσπος** ( γεννήθηκε στις 30 Μαρτίου 1976) είναι Έλληνας επαγγελματίας καλαθοσφαιριστής . Ο Δέσπος έχει περάσει όλη σταδιοδρομία του στα ελληνικά επαγγελματικά πρωταθλήματα. Εκπροσώπησε επίσης την Ελλάδα σε επίπεδο νέων και κέρδισε το χρυσό μετάλλιο στο Ευρωπαϊκό Πρωτάθλημα Παίδων της FIBA το 1993 και στο Παγκόσμιο Κύπελλο Νέων Ανδρών της FIBA το 1995. Έχει ύψος 2,10 μέτρων  και παίζει στη θέση του σέντερ.

## Επαγγελματική σταδιοδρομία
Ο Δέσπος ξεκίνησε να παίζει μπάσκετ στον ερασιτεχνικό σύλλογο, *Ικάροι Τρικάλων*, της γενέτειράς του, πριν πάει στον ΓΣ Λάρισας το 1994.  Την περίοδο 2007–08, ήταν στην ΜΕΝΤ, με την οποία ηγήθηκε της Α2 Εθνικής στα ριμπάουντ, με 279 σε 30 αγώνες.  Τον Ιούλιο του 2008 υπέγραψε με το Περιστέρι .  Το 2011 ο Δέσπος υπέγραψε με την ΑΕΚ .  Έμεινε με την ομάδα για τρία χρόνια, βοηθώντας τους να αποκτήσουν την άνοδο στην ανώτερη κατηγορία των ελληνικών διοργανώσεων .  Τον Σεπτέμβριο του 2014 υπέγραψε με τον Ηρακλή της Α2 Εθνικής.  Σε αγώνα με τον Φίλιππο Βέροιας, ο Δέσπος ξεπέρασε τους 3.000 πόντους σταδιοδρομίας που σημείωσε στην Α2 Εθνική. 

Τον Σεπτέμβριο του 2016, ο Ηρακλής ανακοίνωσε ότι ο Δέσπος θα έπαιζε για την ομάδα την περίοδο 2016–17. 

## Πορεία στην Εθνική Ομάδα
Ο Δέσπος εκπροσώπησε την εθνική ομάδα παίδων στο Ευρωπαϊκό Πρωτάθλημα Παίδων της FIBA το 1993, όπου η ελληνική ομάδα κέρδισε το χρυσό μετάλλιο.   Ήταν επίσης μέλος της Εθνικής Ελλάδος κάτω των 19 ετών που κέρδισε το χρυσό μετάλλιο στο Παγκόσμιο Κύπελλο Νέων Ανδρών της FIBA το 1995.   Κατά τη διάρκεια της διοργάνωσης, εμφανίστηκε σε 4 αγώνες, έχοντας κατά μέσο όρο 2,5 πόντους και 2,8 ριμπάουντ ανά αγώνα.  Ο Δέσπος εκπροσώπησε την Ελλάδα σε επίπεδο νέων σε 91 αγώνες, με μέσο όρο 4,8 πόντους ανά αγώνα. 

## Παραπομπές


## Εξωτερικοί σύνδεσμοι
* Προφίλ EuroCup
* Προφίλ FIBA.com (αρχείο)
* Προφίλ FIBA Ευρώπης
* Προφίλ Eurobasket.com
* Προφίλ ΑΕΚ
* Προφίλ DraftExpress.com 
* Προφίλ RealGM.com
* Προφίλ Insports.eu  (στα Ελληνικά)

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ΑΕΚ
Γαλοπούλα (φαγητό)

thumb|Ψητή γαλοπούλα, ένα παραδοσιακό φαγητό των Χριστουγέννων
Η **γαλοπούλα** ως φαγητό είναι το κρέας από οικόσιτη ή και άγρια γαλοπούλα. Αποτελεί ένα δημοφιλές «πιάτο» πουλερικών, ιδίως στη Βόρεια Αμερική, όπου είναι παραδοσιακά συνδεδεμένο με σημαντικές εορτές, όπως η Ημέρα των Ευχαριστιών και τα Χριστούγεννα. Από εκεί εξαπλώθηκε η συνήθεια να τρώγεται γαλοπούλα τα Χριστούγεννα στην Ευρώπη και γενικότερα στον Δυτικό πολιτισμό.

## Το κρέας της γαλοπούλας
thumb|Κοψίδια ψητής γαλοπούλας
Στα κρεοπωλεία και τα σούπερ μάρκετ πωλούνται ολόκληρες σφαγμένες γαλοπούλες, ή πόδια γαλοπούλας και φέτες κρέατος γαλοπούλας από άλλα τμήματα, ή ακόμα και κιμάς γαλοπούλας. Η ολόκληρη γαλοπούλα (αν και πάντα της έχει αφαιρεθεί το κεφάλι) παραμένει δημοφιλής, ακόμα και κατεψυγμένη, ωστόσο, ως πολύ μεγαλύτερη και βαρύτερη από το κοτόπουλο, είναι υπερβολικά μεγάλη για πολλές σύγχρονες οικογένειες του Δυτικού κόσμου, όντας καταλληλότερη για εορταστικά τραπέζια με καλεσμένους. Φέτες γαλοπούλας τρώγονται συχνά σε σάντουιτς ή σερβίρονται ως αλλαντικό. Σε κάποιες συνταγές για κοτόπουλο, η γαλοπούλα μπορεί να το αντικαταστήσει. Ο κιμάς γαλοπούλας πωλείται ως «υγιεινή» εναλλακτική λύση αντί του μοσχαρίσιου κιμά. Χωρίς προσεκτική προετοιμασία και μαγείρεμα, η γαλοπούλα θεωρείται συνήθως ότι καταλήγει να είναι πιο ξηρή από όσο άλλα κρέατα πουλερικών, όπως το κοτόπουλο και η πάπια.

Οι άγριες γαλοπούλες, ενώ ανήκουν στο ίδιο είδος με τις οικόσιτες, έχουν διαφορετική γεύση από αυτές: σχεδόν όλο το κρέας τους είναι σκουρόχρωμο, ακόμα και το στήθος, με εντονότερη γεύση. Η γεύση τους μπορεί επίσης να ποικίλλει επίσης από εποχή σε εποχή, εξαιτίας των μεταβολών στη διαθέσιμη τροφή της στην άγρια φύση.

Μεγάλο μέρος της παραγωγής κρέατος γαλοπούλας υφίσταται επεξεργασία και πωλείται ως καπνιστό ζαμπόν ή μπέικον, που θεωρούνται ωστόσο πολύ πιο υγιεινά από ό,τι το χοιρινό μπέικον.

## Πολιτιστικές παραδόσεις και ιστορία
thumb|Αμερικανοί στρατιώτες τρώνε γαλοπούλα την Ημέρα των Ευχαριστιών μετά το τέλος του Α΄ Παγκόσμιου Πολέμου (1918).
Η γαλοπούλα τρώγεται παραδοσιακά τα Χριστούγεννα στον Δυτικό και γενικότερα στον χριστιανικό κόσμο, συχνά με γέμιση, είτε ως το κυρίως πιάτο, είτε ως ένα από δύο κύρια πιάτα. Ειδικότερα στις ΗΠΑ και στον Καναδά, αποτελεί επιπλέον το κυρίως πιάτο στο δείπνο της Ημέρας των Ευχαριστιών.

Το κρέας της γαλοπούλας τρώγεται από την αρχαιότητα από τους Ινδιάνους του Μεξικού, της Κεντρικής Αμερικής και του νότιου μέρους των ΗΠΑ. Τον 15ο αιώνα, Ισπανοί κονκισταδόρες μετέφεραν γαλοπούλες των Αζτέκων στην Ευρώπη, από όπου και η ελληνική ονομασία «Ινδιάνος» ή «Διάνος» για το πτηνό. Στην Αγγλία άρχισαν να τρώνε γαλοπούλες ήδη από τον 16ο αιώνα. Παρά το ότι η παράδοση της χριστουγεννιάτικης γαλοπούλας εξαπλώθηκε σε όλη τη Βρετανία τον 17ο αιώνα, στις οικογένειες της εργατικής τάξης έγινε συνήθεια να σερβίρεται χήνα αυτή την ημέρα, συνήθεια που κράτησε μέχρι τη Βικτωριανή εποχή.

Η γαλοπούλα με παραδοσιακή σάλτσα μόλε θεωρείται ως το «εθνικό πιάτο» του Μεξικού.

## Παραπομπές


Κατηγορία:Χριστουγεννιάτικα εδέσματα
Κατηγορία:Αμερικανική κουζίνα
Κατηγορία:Καναδική κουζίνα
Κατηγορία:Κρέας
Αφροδίτη του Λεσπύγκ

μικρογραφία|Η Αφροδίτη του Λεσπύγκ (ανακατασκευή)
Η **Αφροδίτη του Λεσπύγκ** (γαλλικά: Vénus de Lespugue) είναι παλαιολιθικό ειδώλιο Αφροδίτης, ένα αγαλματίδιο γυμνής γυναικείας μορφής. Χρονολογείται περίπου από το 25.000 π.Χ., κατά την Ανώτερη Παλαιολιθική περίοδο. 

## Ανακάλυψη
Ανακαλύφθηκε το 1922 σε σπήλαιο της κοινότητας Λεσπύγκ, στο νομό Ωτ-Γκαρόν στους πρόποδες των Πυρηναίων από τον αρχαιολόγο Ρενέ ντε Σαιν-Περιέ (1877-1950).

## Χαρακτηριστικά
[μικρογραφία|Η Αφροδίτη του Λεσπύγκ στο  [Μουσείο του Ανθρώπου.]]
Το αγαλματίδιο έχει ύψος περίπου 150 χιλιοστά και πλάτος 60 χιλιοστά. Είναι λαξευμένο σε θραύσμα από ελεφαντόδοντο μαμούθ. Το κεφάλι είναι μικρό και ωοειδές, χωρίς ανατομικές λεπτομέρειες. Κατά την ανασκαφή του σπηλαίου, ένα τελευταίο χτύπημα αξίνας έφερε στο φως το αγαλματίδιο αλλά του προκάλεσε σοβαρές ζημιές και έχει ανακατασκευασθεί. Από όλα τα ειδώλια της Αφροδίτης που ανακαλύφθηκαν από την ανώτερη Παλαιολιθική, η Αφροδίτη του Λεσπύγκ φαίνεται να εμφανίζει τα πιο υπερβολικά γυναικεία χαρακτηριστικά, ειδικά τα εξαιρετικά μεγάλα, κρεμαστά στήθη και υπέρμετρη ανάπτυξη των γλουτών.

Το αγαλματίδιο ανάγεται στον παλαιολιθικό πολιτισμό της Γραβέττιας περιόδου (31.000 - 23.000 χρόνια πριν).

Σύμφωνα με εμπειρογνώμονες, το άγαλμα εμφανίζει απεικόνιση υφάσματος, καθώς στο πίσω τμήμα, μια σειρά από παράλληλες κάθετες ραβδώσεις ξεκινά από μια οριζόντια γραμμή που βρίσκεται κάτω από τους γλουτούς, υποδηλώνοντας τμήμα υφάσματος.

## Μουσείο
Η Αφροδίτη του Λεσπύγκ φυλάσσεται στο Παρίσι, στο Μουσείο του Ανθρώπου.

## Παραπομπές



Κατηγορία:Προϊστορική Γαλλία
Κατηγορία:Γλυπτά στη Γαλλία
Κατηγορία:Προϊστορική τέχνη
Άγιοι Θεόδωροι Μεθάνων

Οι ** Άγιοι Θεόδωροι** είναι χωριό στα Μέθανα. Διοικητικά υπάγεται στην τοπική κοινότητα Κυψέλης, της δημοτικής ενότητας Μεθάνων του δήμου Τροιζηνίας-Μεθάνων, της περιφερειακής ενότητας Νήσων, στην περιφέρεια Αττικής, σύμφωνα με το πρόγραμμα *Καλλικράτης*, καθώς και τις μεταβολές μετά από αυτό το πρόγραμμα.

Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Τροιζηνίας του νομού Αττικής, στο διοικητικό διαμέρισμα Στερεάς Ελλάδος.

## Γεωγραφία
Οι  Άγιοι Θεόδωροι είναι οικισμός στο ΒΑ. τμήμα της χερσονήσου των Μεθάνων, στον δρόμο που οδηγεί από το χωριό των Μεθάνων προς την  Κουνουπίτσα, σε μέσο σταθμικό υψόμετρο 125. Απέχουν 7,5 χλμ. περίπου Β. του χωριού των Μεθάνων.

## Δημογραφία
### Πληθυσμιακή εξέλιξη

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1834 και προσαρτήθηκε στον δήμο Μεθάνων του -τότε- νομού Αργολίδος και Κορινθίας. Στις επόμενες δεκαετίες πέρασε από τους νομούς Αργολίδος, Αργολίδος και Κορινθίας, Αττικής και Βοιωτίας, Αττικής, Πειραιώς, για να υπαχθεί οριστικά στον νομό Αττικής το 1972.
* Με το ΦΕΚ 244Α - 04/12/1997, αποσπάστηκε από την κοινότητα Κυψέλης Μεθάνων και προσαρτήθηκε στον δήμο Μεθάνων
* Με το ΦΕΚ 87Α - 07/06/2010 αποσπάστηκε από  τον δήμο Μεθάνων και προσαρτήθηκε στον δήμο Τροιζηνίας
* Με το ΦΕΚ 23Α - 29/01/2014 ο δήμος Τροιζηνίας όπου ανήκει μετονομάστηκε σε δήμο Τροιζηνίας-Μεθάνων

(Πηγές: https://www.eetaa.gr/metaboles/oikmet_details.php?id=7063)

## Αξιοθέατα
* Οι ερειπωμένοι ανεμόμυλοι του οικισμού
* Το εκκλησάκι των Αγίων Θεοδώρων
* Η εκκλησία του Αγίου Δημητρίου
* Το ξωκκλήσι των Τριών Ιεραρχών, βορειοδυτικά του οικισμού
* Τα ερείπια αρχαίου παρατηρητηρίου, νοτιοανατολικά του οικισμού
* Η παραλία «Φώφλακας», βορειοανατολικά του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Εγκυκλοπαίδεια Δομή, 2002-4
* Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Δήμος Τροιζηνίας
Κατηγορία:Χωριά της περιφερειακής ενότητας Νήσων Αττικής
Κατηγορία:Μέθανα
Άγιοι Θεόδωροι Σκλαβοπούλας Χανίων

Οι **Άγιοι Θεόδωροι** είναι οικισμός της κοινότητος Σκλαβοπούλας του δήμου Καντάνου-Σελίνου στην περιφερειακή ενότητα Χανίων της Κρήτης, σύμφωνα με το πρόγραμμα *Καλλικράτης*.

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Σελίνου του νομού Χανίων, στο γεωγραφικό διαμέρισμα Κρήτης.
## Γεωγραφικά στοιχεία
Οι Άγιοι Θεόδωροι είναι ημιορεινός οικισμός στο ΝΔ. τμήμα του νομού Χανίων, ΒΑ. της Παλαιοχώρας, σε μέσο σταθμικό υψόμετρο 450 μέτρα. Απέχει 82 χιλιόμετρα περίπου νοτιοδυτικά των Χανίων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Σκλαβοπούλας. Το 1971 προσαρτήθηκε στους Αγίους Θεοδώρους ο καταργούμενος οικισμός Βαθύρρευμα
*Με το ΦΕΚ 239Α - 03/11/1989 αποσπάστηκε από την κοινότητα Σκλαβοπούλας και προσαρτήθηκε στον δήμο Πελεκάνου
*Με το ΦΕΚ 87Α - 07/06/2010 αποσπάστηκε από τον δήμο Πελεκάνου και προσαρτήθηκε στον δήμο Καντάνου-Σελίνου

(Πηγή: https://www.eetaa.gr/metaboles/oikmet_details.php?id=20133)

## Ιστορικά στοιχεία
Στις ενετικές πηγές του 16ου αιώνα, καθώς και στην απογραφή του 1900, ο οικισμός αναφέρεται ως *S. Theodoro* (Άγιος Θεόδωρος).

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου
Πιέρ Αμαντρύ

Ο **Πιέρ Αμαντρύ** (**Pier Amandry**, 1912-2006) ήταν Γάλλος αρχαιολόγος, μεταφραστής, συγγραφέας και ελληνιστής . Έχοντας πραγματοποιήσει κλασσικές σπουδές, και στενά συνδεδεμένος με Έλληνες λόγιους, υπηρέτησε σε διάφορες δημόσιες θέσεις ιδρυμάτων και οργανισμών που σχετίζονταν με τις αρχαιολογικές ανασκαφές, επικέντρωσε δε μεγάλο μέρος των ανασκαφικών δραστηριοτήτων του στην Ελλάδα. Ως ένδειξη τιμής στην προσφορά του, υπάρχει στους Δελφούς δρόμος με το ονοματεπώνυμό του.

## Παραπομπές


Κατηγορία:Γάλλοι αρχαιολόγοι
Κατηγορία:Γάλλοι φιλέλληνες
Κιοσσέ Μεχμέτ

Ο **Κιοσσέ Μεχμέτ Πασάς** (1780 – 1832)ήταν Οθωμανός υψηλόβαθμος αξιωματούχος και υπασπιστής του Χουρσίτ Πασά, που πήρε μέρος σε πολλές μάχες κατά την Ελληνική επανάσταση του 1821, επικεφαλής στρατευμάτων εναντίον των εξεγερμένων Ελλήνων, κυρίως στην Ανατολική Στερεά Ελλάδα. 

## Βιογραφικά στοιχεία

Τον Απρίλιο του 1821 νίκησε μαζί με τον Ομέρ Βρυώνη τις δυνάμεις των Ελλήνων οπλαρχηγών στη Σπερχειάδα  και αιχμαλώτισε τον Αθανάσιο Διάκο, ο οποίος, ακολούθως και με δική του εντολή, εκτελέστηκε στη Λαμία με ανασκολοπισμό. Το Μάιο της ίδιας χρονιάς πήρε μέρος (ως δύναμη οπισθοφυλακής) στην κάθοδο των Τούρκων προς τα Σάλωνα, όταν η πολυάριθμη τουρκική στρατιά αναχαιτίστηκε στη Μάχη στο Χάνι της Γραβιάς , από τον Οδυσσέα Ανδρούτσο και τους άνδρες του.

## Παραπομπές


Κατηγορία:Αξιωματούχοι της Οθωμανικής Αυτοκρατορίας
Κατηγορία:Οθωμανοί στρατιωτικοί της Ελληνικής Επανάστασης του 1821
Άγιοι Θεόδωροι Ηρακλείου

Οι **Άγιοι Θεόδωροι** είναι χωριό της δημοτικής κοινότητας και δημοτικής ενότητας Γαζίου, του δήμου Μαλεβιζίου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα *Καλλικράτης*.

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μαλεβιζίου του νομού Ηρακλείου, στο γεωγραφικό διαμέρισμα Κρήτης. Μέχρι το 2001 ο οικισμός ονομαζόταν *Κεφαλογιάννης*.
## Γεωγραφία
Οι Άγιοι Θεόδωροι είναι πεδινό χωριό, στα βορειοανατολικά όρια της τέως επαρχίας Μαλεβιζίου με την τέως επαρχία Τεμένους, σε μέσο σταθμικό υψόμετρο 50.  Απέχει 6 χλμ. περίπου ΝΔ. του Ηρακλείου.  
## Πληθυσμός

## Διοικητικές μεταβολές μέχρι τον «Καλλικράτη»
Ως *Κεφαλογιάννης*

Ο οικισμός αναγνωρίστηκε το 1961 και προσαρτήθηκε στην κοινότητα Καβροχωρίου (σημ. Γαζίου)
*Με το ΦΕΚ 144Α - 31/08/1994 αποσπάστηκε από την κοινότητα Γαζίου και προσαρτήθηκε στον δήμο Γαζίου
Το 2001 μετονομάστηκε σε *Άγιοι Θεόδωροι*

Ως *Άγιοι Θεόδωροι*
*Με το ΦΕΚ 87Α - 07/06/2010 αποσπάστηκε από τον δήμο Γαζίου και προσαρτήθηκε στον δήμο Μαλεβιζίου

(Πηγή:)

## Αξιοθέατα
*Το μοναστήρι των Αγίων Θεοδώρων, στο βορειοανατολικό τμήμα του χωριού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της περιφερειακής ενότητας Ηρακλείου
Κατηγορία:Δήμος Μαλεβιζίου
Φράγμα Θέρμης

Στον δήμο της Θέρμης υπάρχει το Φράγμα Θέρμης, το οποίο βρίσκεται σε μια τοποθεσία με πλούσιο φυσικό περιβάλλον.

Το φράγμα Θέρμης έχει αναδείξει την περιοχή και είναι σαν μια μικρή όαση στα νοτιοανατολικά προάστια της Θεσσαλονίκης. Ξεκίνησε να κατασκευάζεται το 1992-1993 και έχουν δημιουργηθεί στην γύρω περιοχή πιο μικρά φράγματα προκειμένου να εμπλουτιστεί ο υπόγειος υδροφόρος ορίζοντας. Τα νερά του εκβάλλονται απο τον ποταμό Ανθεμούντα, ο οποίος εκχέεται στον Θερμαϊκό κόλπο. Με μια τεχνητή λίμνη και άγρια πανίδα, όπως φίδια, πάπιες, αμφίβιες χελώνες και πολλά είδη πτηνών, και με μια πυκνή βλάστηση, ξεχωρίζει για την φυσική ομορφιά του.

Είναι ένας προορισμός στον οποίο αναπτύσσονται μουσικές ή αθλητικές δραστηριότητες, καθώς υπάρχουν τεράστιοι χώροι για διάδραση, αθλητικές δραστηριότητες, ένα πολυβολείο αλλά και ένα γήπεδο ποδοσφαίρου με χόρτο, όπως επίσης και στην γύρω έκταση υπάρχουν γηπεδάκια 5χ5. Κάθε χρόνο πραγματοποιούνται τα τετραήμερα «Θέρμης δρώμενα» στο φράγμα της θέρμης, με μουσικές συναυλίες και θεατρικές παραστάσεις, εκδήλωση που είναι σαν μικρό πανηγύρι για την περιοχή.

## Παραπομπές


Θερμης
Κατηγορία:Περιφερειακή ενότητα Θεσσαλονίκης
Γκούλντεν του Ρήνου

Το **γκούλντεν του Ρήνου** (, ) αγγλ.: *guilder of Rhine*, ισότιμο με το χρυσό φιορίνι Φλωρεντίας, είναι το όνομα του χρυσού, βασικού νομίσματος της Ρηνανίας τον 14ο και τον 15ο αι. Τα περισσότερα *γκούλντεν του Ρήνου* ήταν περίπου στο μέγεθος των σύγχρονων 10 cents (dime) των ΗΠΑ και ζύγιζαν μεταξύ 3,4 και 3,8 γραμ.

## Ιστορία
Το χρυσό γκούλντεν της Ρηνανίας δημιουργήθηκε, όταν οι εκλέκτορες της Κολωνίας, του Τρηρ και του Μάιντς ανταμείφθηκαν -για την υποστήριξή τους στην εκλογή του Καρόλου Δ΄- με το *δικαίωμα να κόβουν χρυσά νομίσματα* (), ένα δικαίωμα που προέρχεται από τη Χρυσή Βούλα. Στο Τρηρ δόθηκε το προνόμιο στις 25 Νοεμβρίου 1346, στην Κολωνία στις 26 Νοεμβρίου 1346 και στο Μάιντς στις 22 Ιανουαρίου 1354.

[μικρογραφία|Χρυσό γκούλντεν του [Ιωάννης Β΄ του Νάσσαου-Ντίλενμπουργκ|Ιωάννη Β΄ του Νάσαου αρχιεπισκόπου και εκλέκτορα του Μάιντς (κόπηκε γύρω στο 1400 στο Χοχστ).]]

Το γκούλντεν Ρηνανίας ή φλορίνι ξεκίνησε το 1354 ως αντίγραφο του φλορινίου Φλωρεντίας (βάρους  του χρυσού μάρκου Κολωνίας, καθαρότητας 23  καρατίων ή 3,43 γραμ. καθαρού χρυσού). Ωστόσο στις αρχές του 15ου αι. είχε χάσει το μεγαλύτερο μέρος της περιεκτικότητάς του σε χρυσό. Το 1419 ήταν το  του χρυσού μάρκου Κολωνίας, καθαρότητας 19 καρατίων, δηλ. 2,76 γραμ. καθαρού χρυσού. 

Ως αποτέλεσμα της εκτεταμένης κοπής χρυσού γκούλντεν από τους αρχιεπισκόπους-εκλέκτορες της Κολωνίας, του Μάιντς, του Τρηρ και του εκλέκτορα του Παλατινάτου (Νομισματική Ένωση του Ρήνου), τα γκούλντεν του Ρήνου έγιναν σημαντικά τον 14ο και 15ο αι. και έγιναν το βασικό νόμισμα της περιοχής του Ρήνου. Λόγω έλλειψης χρυσού, υπήρχε έλλειψη γκούλντεν στα τέλη του 15ου και 16ου αι. και μάλιστα κόπηκαν με περιεκτικότητα σε χρυσό μειωμένη έως και κατά το ήμισυ.

Οι *αυτοκρατορικές διατάξεις κοπής* (reichsmünzordnung) της Γερμανίας (Α. Ρ.) Αυτοκρατορίας από το 1524 έως το 1559 προέβλεπαν ομοιόμορφα πρότυπα κοπής για το γκούλντεν του Ρήνου. Το 1559 το τελευταίο ορίστηκε στο  του χρυσού μάρκου Κολωνίας, καθαρότητας 18  καρατίων, δηλ. 2,50 γραμ. εκλεκτού χρυσού. Αυτό το πρότυπο *γκούλντεν του Ρήνου* κοβόταν μέχρι τον 18ο αι. και κόπηκε ταυτόχρονα με το χρυσό δουκάτο. 

## Σημασία
Τα χρυσά *γκούλντεν του Ρήνου* ήταν κεντρικής σημασίας για το Γερμανικό νομισματικό σύστημα μέχρι τη σύγχρονη εποχή. Εξελίχθηκε στο πιο κοινό νόμισμα συναλλαγών μεγάλων αποστάσεων στη Βοημία, την Ουγγαρία, τη Γερμανία, την Ελβετία, τη Μοραβία, την Ολλανδία, την Ισπανία και τη Γαλλία. Όχι μόνο τα χρυσά, αλλά και τα αργυρά νομίσματα αποτιμούντο ανάλογα με την αξία τους σε *γκούλντεν του Ρήνου* και έτσι καθοριζόταν η ισοτιμία (αξία) τους.

Το ετήσιο ενοίκιο στη συνοικία Fuggerei στο Άουγκσμπουργκ της Βαυαρίας είναι μέχρι σήμερα ένα γκούλντεν του Ρήνου (0,88 € σήμερα).

## Δείτε επίσης
* γκούλντεν

## Βιβλιογραφικές αναφορές


## Εξωτερικοί σύνδεσμοι

Κατηγορία:Ιστορία της Τριρ
Κατηγορία:Ιστορία της Ρηνανίας
Κατηγορία:Νομίσματα της Γερμανίας
Τόλαρ

αριστερά|μικρογραφία|250x250εσ|Βοημία, γιόχιμσταλερ του 1525. Εμπρός όψη, με εικόνα του Αγίου Ιωακείμ. Επιγρ.: STEphani ET FRAtrum, COmitum De BAssano, ARgentum, DOMInium SLIk, Sancti Ioachim, 1525.
μικρογραφία|Βοημία, γιόχιμσταλερ του 1525. Πίσω όψη, με τον λέοντα τη Βοημίας. Επιγρ.: * LUDOVICUS PRIM. D. GRACIA REX BO.

Το **τόλαρ**, τσεχικά: *tolar* () ή *Jáchymovský tolar* είναι η τσεχική ονομασία για το αργυρό νόμισμα, που εξορύχθηκε στο βασίλειο της Βοημίας από το 1519 έως το 1672 στο Jáchymov (γερμανικά: *Joachimsthal*, Γιόαχιμσταλ). Στην εμπρόσθια όψη του νομίσματος εικονίζεται ο Άγιος Ιωακείμ με το οικόσημο της ευγενούς οικογένειας Σλικ (Schlik) -που ίδρυσε το νομισματοκοπείο στα βουνά Όρε- με τους τίτλους των αδελφών Σλικς στην επιγραφή: "STEPHANI ET FRATRVM COMITVM DE BASSANO" (χωρίς συντομογραφίες). Στην πίσω όψη εικονίζεται το εστεμμένος λέων της Βοημίας με τον τίτλο του βασιλιά της Βοημίας Λουδοβίκου Β΄ της δυναστείας των Γιαγκελλόνων: "LVDOVICVS I DEI GRACIA REX BOHEMIAE" (χωρίς συντομογραφίες).

Η σύγχρονη λέξη δολάριο προήλθε από το ισπανικό δολάριο, που λεγόταν έτσι στον αγγλόφωνο κόσμο το ισπανικό νόμισμα των 8 ρεάλ, επειδή είχε παρόμοιο μέγεθος και βάρος με τα γερμανικά ντάλερ/τάλερ (dalers/thalers). Τo γερμανικό τάλερ, απλοποίηση του γιόαχιμσταλερ (= τού γιόαχιμσταλ), ονομάστηκe έτσι, επειδή κόπηκε για πρώτη φορά από ένα ορυχείο αργύρου το 1520 στο Γιόαχιμσταλ.

Ήταν το κύριο αργυρό νόμισμα στη Βοημία από το 1520 έως το 1750. 

## Δείτε επίσης
* τόλαρ Σλοβενίας, το νόμισμα της Σλοβενίας από το 1991 έως το 2006.

## Βιβλιογραφικές αναφορές


## Εξωτερικοί σύνδεσμοι

Κατηγορία:Νομισματική
Μάρκο Κολωνίας

Το **μάρκο της Κολωνίας** ήταν μονάδα βάρους, που ισοδυναμούσε με 233,856 γραμ. (περίπου 3.609 κόκκους). Το μάρκο της Κολωνίας χρησιμοποιήθηκε από τον 11ο αι. και μετά. Έφτασε να χρησιμοποιηθεί ως η βασική μονάδα για μια σειρά νομισματικών προτύπων, συμπεριλαμβανομένου του νομισματικού συστήματος της Λυβέκης (Lübeck), το οποίο ήταν σημαντικό στη βόρεια Ευρώπη στα τέλη του Μεσαίωνα και των συστημάτων νομισματοκοπίας της Γερμανικής (Αγίας Ρωμαϊκής) Αυτοκρατορίας, με σημαντικότερο το συμβατικό τάλερ (conventionsthaler), το οποίο ορίστηκε ως το 1/10 του μάρκου Κολωνίας και αντικατέστησε το αυτοκρατορικό τάλερ (reichsthaler), που ήταν το 1/9 του μάρκου Κολωνίας.

Το μάρκο ορίστηκε ως μισή λίβρα (pfund). Ένα pfund χωριζόταν σε 16 ουγγιές (unzen), καθεμία από τις οποίες υποδιαιρείτο σε 2 *lot*, 8 *quentchen*, 32 *pfennig* ή 36 *gran*, με το gran να είναι ίσο με 0,812 γραμ. 

## Δείτε επίσης
* αυτοκρατορικό διάταγμα κοπής (reichsmünzordnung)

## Eξωτερικοί σύνδεσμοι
* Βάρη του δέκατου όγδοου αιώνα

Κατηγορία:Νομίσματα της Γερμανίας
Φρωενμπέργκ (Μοζέλ)

Το **Φρωενμπέργκ** () είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία.

## Δείτε επίσης
* Κατάλογος κοινοτήτων του Νομού Μοζέλ

## Παραπομπές


Κατηγορία:Κοινότητες της Μοζέλ
Κατηγορία:Σελίδες με πηγές CS1 στα Γαλλικά (fr)
Τεστόν

[μικρογραφία|Τεστόν του Λουδοβίκου ΙΒ΄, εμπροσθότυπος και οπισθότυπος, 1499 και 1514, [Μουσείο Καλών Τεχνών της Λυών.]]
μικρογραφία|Το τεστόν του Φραγκίσκου Α΄, το λεγόμενο του δελφίνου, ζύγιζε 9,32 γραμ. (γύρω στο 1540).

Το **τεστόν**, γαλλ.: *teston*, ιταλ. *testone*  είναι ένα παλαιό Γαλλικό αργυρό νόμισμα, που δημιουργήθηκε από τον Λουδοβίκο ΙΒ΄  με διάταγμα της 6ης Απριλίου 1514 και επιβεβαιώθηκε από τον Φραγκίσκο Α΄ με διάταγμα το 1540. Το τεστόν είναι το πρώτο βαρύ αργυρό νόμισμα, που κόπηκε στη Γαλλία  .

Σύμφωνα με τον λεξικογράφο Σ.-Π. Ρισελέ , το τεστόν είναι ένα αργυρό νόμισμα, που ισοδυναμεί με 10 σολδία (sou) και μερικά δηνάρια και του οποίου η ιδιαιτερότητα είναι να παρουσιάζει σε μία από τις πλευρές του το πορτρέτο του βασιλιά, εξ ου και το όνομά του (από το ιταλικό *testone* που σημαίνει "κεφάλι"). Το βάρος του είναι 9,54 γραμ.

Τα πρώτα τεστόν κατασκευάστηκαν το 1450 στο Μιλάνο από τους Σφόρτσα, οι οποίοι αποκατέστησαν έτσι τη συνήθεια -που είχε ξεκινήσει από την αρχαία Ρώμη- να απεικονίζεται το πορτραίτο του ηγεμόνα στο νόμισμα . Με το να γίνει και δούκας του Μιλάνου το 1504, ο Λουδοβίκος ΙΒ΄ οικειοποιήθηκε αυτή τη χρήση για τα Γαλλικά νομίσματα, καθώς τα τεστόν του Μιλάνου κυκλοφορούσαν ήδη στην Προβηγκία και στο Ντοφινέ.

Τα τεστόν κόπηκαν υπό τον Ερρίκο Β΄, τον Κάρολο Θ΄ (όπου η τιμή του ανέβηκε στα 14 σολδία (sol)) και τον Ερρίκο Γ΄, ο οποίος ανέστειλε την παραγωγή τους το 1577, για να αντικατασταθούν με 1/4 και 1/8 τού *εσκούδου* (écu), αλλά και αργυρά φράγκα. Αποσύρθηκαν από τον Λουδοβίκο ΙΓ΄ το 1641· η τιμή του τότε ισοδυναμούσε με 19,5 σολδία (sol).

Τεστόνε κόπηκαν στη Λωρραίνη, την Ελβετία, το δουκάτο της Σαβοΐας, την Πορτογαλία, τη Βραζιλία, στη Σκωτία, κ.λπ.

## Σημειώσεις


## Δείτε επίσης
* Νομισματική της Λωρραίνης
* Αρχαιότητα και πρώιμος Μεσαίωνας : Aureus, Solidus και Nomisma
* Μεσαίωνας και Παλαιό Καθεστώς : Livre, Livre parisis, Livre tournois, Sol or Sou et Denier
* Μοντερνα εποχη : Φράγκο, Γαλλικό Φράγκο και Centime

## Εξωτερικοί σύνδεσμοι
* Παραδείγματα γαλλικών τεστόν (1514-1577) 

Κατηγορία:Νομίσματα της Γαλλίας
Κατηγορία:Αργυρά νομίσματα